
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  47
din 30 martie 2017
              privind modificarea unui contract de închiriere

  
Consiliul Local al Municipiului Sighişoara, întrunit în şedinţă ordinară,

               
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6448/10.03.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea formulată de doamna PĂSCUȚ ROZALIA, înregistrată la Municipiul Sighişoara sub nr. 30040/09.12.2016, cu referire, în esență la măsurarea suprafeței de teren închiriat și pe cale de consecință, la modificarea contractului de închiriere nr. 94/2006, aşa cum a fost modificat şi completat prin actele adiţionale nr. 1/2010 și nr. 2/2016, având ca obiect terenul situat în Municipiul Sighişoara, str. Horea Teculescu,  nr. 46, în suprafaţă de 421,00 mp., cu destinaţia de teren curte și grădină, în sensul indicării suprafeței reale de teren închiriat;

Ținând cont de măsurătorile efectuate la fața locului de către personalul din aparatul de specialitate al primarului, din care rezultă că se impune suplimentarea suprafeţei de teren închiriate la suprafaţa reală de 495,00 mp. teren, având următoarea componență: 236 mp. teren curți – construcții și 259 mp. teren arabil;
Având în vedere că în urma modificării contractului de închiriere, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin modificarea contractului de închiriere, se aduc venituri suplimentare la bugetul local;
Având în vedere Raportul de specialitate al Direcţiei Administrarea Patrimoniului, înregistrat cu nr. 6447/10.03.2017, prin care se propune modificarea unui contract de închiriere, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
                                                                     H O T Ă R Ă Ş T E:

Art. 1.  (1) Se aprobă, începând cu data de 01.04.2017, modificarea contractului de închiriere nr. 94/2006, aşa cum a fost modificat şi completat prin actele adiţionale nr. 1/2010 și nr. 2/2016, având ca obiect terenul situat în Municipiul Sighişoara, str. Horea Teculescu, nr. 46, în suprafaţă de 421,00 mp., cu destinaţia de teren curte și grădină, în sensul suplimentării suprafeţei închiriate la suprafaţa reală de 495,00 mp. teren, având următoarea componență: 236 mp. teren curți – construcții și 259 mp. teren arabil, ca urmare a măsurătorilor efectuate la fața locului de către personalul din aparatul de specialitate al primarului.

(2) Începând cu data de 01.04.2017, chiria va fi de 239,58 lei/an, respectiv de 0,484 lei/mp./an şi se va indexa cu indicele de inflaţie anual.

(3) Modificarea contractului de închiriere se va face prin act adiţional.


(4) Restul clauzelor contractuale din contractul de închiriere nr. 94/2006, aşa cum a fost modificat şi completat prin actele adiţionale nr. 1/2010 și nr. 2/2016, îşi menţin valabilitatea între Municipiul Sighişoara şi doamna PĂSCUȚ ROZALIA.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Direcţia Economică - Biroul Buget, Contabilitate, Salarizare şi Biroul Juridic din cadrul Municipiului Sighişoara.

Art. 3.  Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

                     PREŞEDINTE DE ŞEDINŢĂ,

  

            Gavrilă Ionel
 Contrasemnează/Avizat pentru legalitate

           SECRETAR,



             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;
  1 ex. doamna Păscuț Rozalia.                .

 11 ex. 

 B.A.
